Mo bukeng ya Sefela sa Difela, kgosi e senola gore tota le fa e ne e na le dikhumo di le dintsi, seo se ne se sa reye gore e ne e ka bona mosadi mongwe le mongwe fela yo e mmatlang. O tlhalosa kafa a neng a leka ka gone go gapa pelo ya lekgarebe lengwe le lentle le le neng le setse le ratana le mosimane mongwe wa modisa. Sefela seno se se tlhotlheleditsweng se bontsha gore le fa batho ba babedi ba na le maikutlo a a maatla a lorato, ba ka kgona go itshwara ka tsela e e tlotlegang. Baratani bano ba basha ba ne ba bontsha nonofo e ntle thata ya boikgapo, boitsheko le boikanyegi. ^ ser. 16 Dikgang tse dingwe tse di amanang le manyalo le mekete ya manyalo di tlhalosiwa mo setlhogong se se latelang, “Oketsa Boipelo le Seriti sa Letsatsi la Gago la Lenyalo.”